Kako saznajemo, anonimni uplatilac koji je donirao 71 hiljadu evra za lečenje malog Dušana Todorovića je poznati srpski fudbaler Nemanja Matić.

Ovu informaciju nam je potvrdio dečakov otac Aleksandar Todorović.

Mali Dušan Todorović otišao je na lečenje u Barselonu. Čitava Srbija se organizovala, ujedinili su se navijači i fudbaleri Zvezde i Partizana, da se prikupi pomoć, i izvojevana je velika pobeda, jer se u sve uključila i država Srbija, koja će uplatiti preostali potreban novac na hitnoj sednici koja je održana u ponedeljak.

Podsetimo, mali Dušan Todorović već dve godine vodi tešku borbu za život, i nije mu preostalo mnogo vremena. Ovaj hrabri mališan od 2016. boluje od podmuklog raka nadbubrežne žlezde -neuroblastoma.

Mali Duki, kako ga zovu, je već jednom operisan, prošao je ciklus hemoterapija, ali bolest se u julu 2018. vratila. Dušan sada mora biti poslat na lečenje u bolnicu u Barseloni, koje košta 191.312,81 evra

Autor: Srbija Danas